**צבא הגנה לישראל**

**צו בדבר חוק הקרקעות (רכישה לצרכי ציבור) (יהודה ושומרון) (מס' 321), התשכ"ט-1969**

**החלטה בדבר רכישת בעלות ונטילת חזקה (כביש 55 - מקטע צומת אלפ"ש-קו תחום איו"ש) מס' ה'/2/24**

בתוקף סמכותי לפי סעיף 2 לצו בדבר חוק הקרקעות (רכישה לצרכי ציבור) (יהודה ושומרון) (מס' 321), התשכ"ט-1969, הצו בדבר הקמת מנהל אזרחי (יהודה ושומרון) (מס' 947), התשמ"ב-1981, ובהתאם לסעיף 4 לחוק הקרקעות (רכישה לצרכי ציבור), מס' 2 לשנת 1953 (להלן: "**חוק הרכישה**"), ולאחר ששוכנעתי כי רכישת הבעלות במקרקעין הינה לטובת הציבור לשם שיפוץ והרחבה של כביש 55 במקטע שבין צומת "אלפי מנשה" ובין קו תחום איו"ש, באופן המספק מענה לצורך ציבורי, תחבורתי ובטיחותי, וכי יש ביכולת היזם לעמוד בהוצאה הדרושה לפיצוי בעלי הזכות במקרקעין -

הנני מחליט בזה על רכישת הבעלות במקרקעין שיפורטו להלן, בהתאם לסעיף 4(1)(א) לחוק הרכישה, ועל נטילת חזקה במקרקעין שיפורטו להלן בתוך 60 ימים מיום פרסום החלטה זו בשטח, באתר האינטרנט, במשרדי המת"ק הרלוונטי, או במסירה לגורמי הקישור הפלסטיני, לפי המאוחר מביניהם.

ואלה המקרקעין:

רצועת קרקע בגודל של 47.3 דונם, כפי שמסומן בצבע אדום במפת רכישה בקנה מידה 1:7,500 הנושאת את השם "החלטה בדבר רכישת בעלות ונטילת חזקה (כביש 55 - מקטע צומת אלפ"ש-קו תחום איו"ש) מס' ה'/2/24", החתומה על ידי והמצורפת להחלטה זו ומהווה חלק בלתי נפרד מהחלטה זו.

המקרקעין האמורים מוסדרים ועל פי מפת ההסדר מצויים באדמות הכפר חבלה בחלקות 2, 3, 42, "0" דרך בין חלקות בגוש 7627 (מוסדר); חלקות 8, 10, 11, 17, 18, "0" דרך בין חלקות בגוש 7626 (מוסדר); חלקות 9, 10, 20-23, 26, 27, 42, 61-63, 67, 69, 71, 72, 88, 91, 93-96, 98-100, 102, 105-108, 112-117, "0" דרך בין חלקות בגוש 7625 (מוסדר).

החלטה זו ומפת הרכישה המצורפת לה, יפורסמו באופן הבא:

1. יופקדו במשרדי המת"ק הרלוונטי וייתלו בלוח המודעות למשך 60 ימים.
2. יימסרו לגופי הקישור הפלסטיני בנפה הרלוונטית, באמצעות המת"ק הרלוונטי.
3. יפורסמו בעיתונות בשפה העברית והערבית.
4. יפורסמו באתר אינטרנט של המינהל האזרחי.
5. יופקדו בלשכת ראש ענף תשתית במינהל האזרחי, ויועמדו לעיונו של כל המעוניין.
6. יופקדו בלשכת התכנון במינהל האזרחי, ויועמדו לעיונו של כל המעוניין.
7. יופקדו במשרדי נציג הממונה על הרכוש הממשלתי באיו"ש בנפה הרלוונטית, ויועמדו לעיונו של כל המעוניין.
8. ייתלו בצורה ברורה, במספר מקומות, בשטח המקרקעין המדובר, למשך 60 ימים.
9. יפורסמו בקובץ המנשרים, הצווים והמינויים (הקמצ"ם) של מפקדת כוחות צה"ל באזור יהודה ושומרון.

ויועמדו לעיונו של כל המעוניין.

|  |  |
| --- | --- |
| **י"ז בחשוון התשפ"ה 18 בנובמבר 2024** | **הלל רוט סגן ראש המינהל האזרחי לעניינים אזרחיים הרשות המוסמכת** |

תמונה שמכילה טקסט, מפה, צילום מסך

התיאור נוצר באופן אוטומטי

תמונה שמכילה מפה, טקסט, אטלס, תרשים

התיאור נוצר באופן אוטומטי